У першым нумары раённай газеты “Знамя Победы” за красавік 1952г. змяшчаецца падрабязная інфармацыя пра зніжэнне дзяржаўных рознічных цэн на харчовыя тавары: “У сувязі з поспехамі, дасягнутымі ў 1951 годзе ў прамысловай і сельскагаспадарчай вытворчасці, ростам вытворчасці працы і зніжэннем сабекошту прадукцыі, Савецкі ўрад і ЦК КПСС праводзяць з 1 красавіка 1952 года новае – пятае па ліку – зніжэнне цэн на тавары масавага спажывання”. Згодна з дакументам, цэны, напрыклад, на хлеб жытні зніжаліся на 12%, хлеб пшанічны – на 12%, на крупы манныя, ячныя і аўсяныя – на 20%, на зерне пшаніцы, аўса, ячменю – на 15%, на мясапрадукты – на 15%, на сыры – на 20%, на цукар – на 10%… “Знізіць адпаведна цэны ў рэстаранах, сталовых і іншых прадпрыемствах грамадскага харчавання… Знізіць рознічныя цэны на кнігі, уключаючы падручнікі, на 18%, плату за нумары ў гасцініцах – на 15%”.